Firmus ja Rusticus
Firmus ja Rusticus (itaalia keeles San Fermo e San Rustico; surnud u 290) on märtrid, kes surid Veronas kristlaste tagakiusamises keiser Maximianuse ajal. Neid austatakse katoliku kirikus pühakutena, eriti Bergamos ja Veronas, ja nende mälestuspäev on 9. august. Pärimuse järgi olid nad lugupeetud Bergamo kodanikud. Nad tapeti, kui nad keeldusid ohverdamast paganlikele jumalatele. Osa nende säilmetest on Bergamos, osa Veronas.